Læsø har i mange år kun haft en læge, og Region Nordjylland har måttet finde lappeløsninger, når han har været syg eller haft fri. Men nu er den ekstra, nye læge altså fundet på Læsø. Der var i alt seks personer, der søgte stillingen, men efter individuelle samtaler valgte Region Nordjylland, Læsø Kommune og De Praktiserende Læger i Nordjylland altså den 42-årige Louise Härtel, der kommer fra en stilling i Norge. - Jeg tror, der nu er fundet en holdbar løsning for lægedækningen på Læsø. Det har været vigtigt for os, at der blev fundet en model, som sikrer rimelige arbejdsvilkår for de to læger på øen, siger Eddie Nielsen, formand for Praktiserende Lægers organisation i Nordjylland.

Opsummering:
1. september tiltræder Louise Härtel som ny praktiserende læge på Læsø.